section_heading: 23px Mugello
paragraph_text: Nakon utrke na Monzi, Formula 1 je ostala u Italiji, gdje se prvi put vozila Velika nagrada Toskane (Formula 1 Pirelli Gran Premio della Toscana Ferrari 1000 2020) na stazi Mugello, u vikendu između 11. i 13. rujna. Bila je to ujedno i 1000. utrka za najdugovječniju momčad Formule 1 – Ferrari. Tu priliku momčad iz Maranella je proslavila posebnom bojom bolida u bordo crvenoj boji kakvom je bio obojen prvi Ferrarijev automobil — 125 S, i njihov prvi F1 bolid — 125 F1, s kojim su debitirali na VN Monaka 1950. Povodom proslave 1000. utrke na stazu je uoči utrke izašao njihov F2004 bolid, a za volanom je bio Mick Schumacher, sin čovjeka koji je s tim bolidom dominirao sezonom 2004.<ref> [https://f1.pulsmedia.hr/51937/ferrari-predstavio-retro-livreju-za-1000-f1-utrku/ Ferrari predstavio retro livreju za 1000. F1 utrku] F1 Pulsmedia Objavljeno 10. rujna 2020. Pristupljeno 18. listopada 2020. Također utrka na Mugellu je bila prva utrka ove sezone na kojoj je bila dozvoljena prisutnost publike. Svakog dana je na stazi bilo dozvoljeno 2880 gledatelja, od kojih su njih 880 bili članovi Scuderia Ferrari Cluba.<ref> Mugello će dozvoliti ograničen broj publike tijekom vikenda F1 Pulsmedia Objavljeno 29. kolovoza 2020. Pristupljeno 18. listopada 2020.